钦定古今图书集成/明伦汇编/人事典/第058卷 > 《元览赋》同前
## 钦定古今图书集成/明伦汇编/人事典/第058卷 > 《元览赋》同前

岁次旃蒙，月建司空。变凌阴之吕，扇广莫之风。萧子
褰帷九水，作牧三宫，乃盱衡而言曰：“惟天为大，惟尧
则之；惟地盖厚，惟王国之。”粤我皇之握镜，实乃神而
乃圣。陈六联于八则，弘九职于三令。运璇枢而御宇，
执玉衡而齐政。大矣广矣，无德而称。俯齱齵于轩羲，
谅斗筲于子姒。包《河图》与《洛书》，括龙官乎凤纪。超大
“德于百王，高鸿名于万祀。惟天纵于副后，逾启诵而
惟首。既伦儒于肃成，复断狱于长寿，岂止丕庄屈膝，
将令班郑捧帚。譬衢樽而待酌，若悬钟之须扣，前逾
系象之外，声高洙泗之右。伊俯己之颛愚，谬联萼于
天衢，筮东门而画野，创南国而分墟。诏伯宗以为傧，
诰内史而策书。用分兹于茅社，从侯服而俾予。”类金
兽以封建，非桐珪以锡处。尔其湘水之东，即我龟蒙。
魏甘露而分邑，吴太平而定中。镇麟山之崔嵬，傍龙
迹其穹窿。金城高而相属，石燕起而依风。岂连鏕于
分陕，羡追纵于二公。彼琅台之作守，有彭泗之嘉名。
殊并海之分地，异鱼石之所城。经沈子之高墉，盖水
运之堤封。谢礼乐之干橹，阅武骑之輣冲，轼锦车而
前鹜，驱鱼轩而继踪，无复鸾歌凤舞，唯对绿柳青松。
留吴宫之宿燕，响平陵之夜钟，飞余辔而西征，戍太
真之旧营，鸣节鼓之金镯，屯戎车于石城，戮滔天之
封豕，斩横海之长鲸，每辍书而叹息，景树德之风声，
从王役于镜中，浮文鹢而载鸿，经谢亭而帐饮，想彦
伯之高风。度五城而骋望，见三冀之无穷。故以飞云
苍隼，白鳢青桐，金吾舍利，鸣鹤紫宫。眺方岳乎云间，
望赤坂之朱殷。想真长之送别，怀思旷之还山。此桧
楫而方远，彼松舟而未闲。倦旅泊于新丘，同渭水之
不流。或千人而并唱，乍万人之相钩。毁桥由于瑗度，
凿空资于仲谋。睇三茅之灵秘，怀九转之仙。记。紫台
石室之文，青首银函之字。独有披雾之心，弥轸凌云
之志。扪殷碑之怆望，挹延州之高让。井觱沸而蜿蟺，
势崎岖而低昂。见传巴之度曲，开安歌之浩唱。想观
乐乎朝阳，忆纡衣乎夕张。回余舲之美风，耸余棹乎
云阳。彼桑梓之必敬，况枌榆之旧乡。将游目于五湖，
乃浩览于姑苏。临阊门之“跨水，耸重阙而开都。睇太
伯之卜祀，爰避国于勾吴。去西浒之乐政，尊东夷之
楷模。时渡谷水之阳，尚想嘉禾之方壮。庆亭于吴后，
雄檇李于越王。观泉亭之涌波，崖巍巍而峨峨。张素
盖而萦洲屿，驰白马而越江沲。鼓洪涛于万里，曾未
动于纤罗。及戾止乎东瓯，登玉笥与铜牛。山东武而
遥集，雁南”海而飞浮。岩亭亭其似盖，气岧岧其若楼。
登舜桥而延首，瞰禹井而淹留。御史之床犹在，督护
之门不修。虽滥同于借寇，愧人瘼之何求。皇览揆余
之忠诚，诏入谒于承明。既摄州于淮海，且作尹乎中
京。慕张生之摘伏，挹边延之励精。珥金貂而待问，鸣

国，乍南宫而荐士，且右乡而表德，判辟雍之乐语，辨
金马之儒墨，驱安车以骋望，壮天居之丽极。详夫皇
王爰处，本无定所，尧都平阳，舜在冀方，元王居亳，成
周卜洛。故知黄旗紫盖，域中为天地之所合，风雨之
所会，荫美气之葱葱，浮卿云之霭霭，耸梁山而成阙，
萦长淮而似带。昔者甘泉晖章，平乐未央，凌霄飞雨，
麒麟凤凰，九华仁寿，百福明光。玉阶紫闱，雕柱锦墙，
木兰为栋，文杏为梁，温台冬燠，秋窗夏凉，甲乙之帐，
庚辛之枋，未有祗园之右，齐之仁寿，用拟舟航，长为
称首。日殿月宫，金池珠丛，七重迢递，千柱玲珑。虹桥
左跨雁苑，南通紫绀之堂，临水，青莲之台带风。及夫
皦光未旭，更筹曙促。犹然阳燧之火，尚执骊龙之烛；
或带桃花之绶，乍响元山之玉。爰八命而建旟，诚非
亲而勿居，“应鸣鞞于龙角，覆缇幕于熊车；开辕门于
淮渚，泛艅皇之容与。吟紫骝之长歌，奏元云之叠鼓。
开右座而纳文，设左广而投武。既风起而云飞，复摧”
班而拉虎。泛楼船而郁纡，忆霸楚之雄图。悲骓马之
不逝，忘逐鹿之长驱。岂乌江之天险，资赤帝之神符。
于是途经灌垒，水分当利。彼吴王之连和，延魏后之
交质。赵将军之建节，辛侍中之奉使，亮鼎足其何言？
限修江而为二，泊九井而问津，盖六服之都会。方函
谷之设险，譬鲁阳之襟带。观弃𦈡之“裂帛，见高车之
辅轪。顾濡须之故𪩘，每当食而忘饭。斗二虎于江干，
争两龙于修坂。既凯捷而来旋，遂鸣铙而独返。彼铜
山之可伤，何骄容之无方。已筑长洲之苑，复实海陵
之仓。遂称兵而内侮，宜朝起而夕亡。原西陵以肇基，
始冲梯于士治。载为前茅之首，实表勤王之师。同薏
苡之兴谤，成贝锦之”深疑。良弓藏而高鸟尽，入不谦
而出不辞。游雷中而徜徉，遇日吉而辰良。祀公瑾以
桂酒，荐忠肃以椒浆。实讨曹之英策，盖谋桓之秘方。
衣披披而屡舞，神欣欣而乐康。吊刘安于下雉，聊载
怀于惇史。或策杖而龙飞，或叱石而羊起。将鸡鸣于
天上，遂埋魂于蒿里。匪仙道之云伪，盖为仁其由己。
经钓“台而高迈，过鄂渚而西浮。变青门之三袭，为黄
尘之一丘。城逶迤而中断，阶坂陁而半留。分沙羡而
启镇，即开蕃于夏州。星尚连于翼轸，舍兼分于斗牛。
丽沧浪之水清，良信美乎濯缨。嗟其钓而非钓，复何
虑而何营。羌有愿而不获，拂兰桡而上征。冬已谢而
春辞，聊方舟而水嬉。看白沙而似雪，望却月而成眉。
临石渚其如镜，玩弱柳其犹丝。停赤壁而延伫，聊怆
望而方思。吴水乡之舟楫，魏陆产之皋貔。本吴长而
魏短，况地利与天时。结愤风而炎上，燎原火于惊飔。
灰雾霏而击马，箭参差而丽龟。成班车之逸气，碎当
途于鹿麋。分洞庭于吴上，限东益于巴丘。如淄渑之
相别，似泾渭之分流。虽滔滔而直泻，终耿耿而横浮。
想兰香之荐枕，怀娥皇之夜游。”若夫子瑜设险之记，
阎遨游泳之地。既下车而践境，早询求于方志。晓泊
《鬻拳》之津，夕瞻荒谷之寺。居柳下而布德，坐棠阴而
高视。班六条于宰邑，贤十部于从事。每题舆于仲举，
岂虚名乎叔治。藉务隙于登临，乃纷吾之本志。时复
设羽盖，扬“旌斾，乘雕玉，从贝带，浮云起，登高唐，泛枉
渚，望涔阳，荆棘生于龙门之下，狐兔穴于马牧之旁。
临章华而流盼，见旧楚之凄凉。试极目乎千里，何春
心之可伤！”其旧渚宫也，夹江带阡，布濩井田，通达交
道，高门接连。人要水心之剑，家有给耕之田，既追随
而得性，实燕处而超然。若平台之中，观阁相通，“雄梁
渡水，壮翼临空，金堤之路，铜鞮之宫，阁写凌霄，楼布
丽谯，横走马而为观，拟牵牛而作桥。尔乃树之榛栗
椅桐梓漆，三色黄甘，千户朱橘，桃荫井而成蹊，萍浮
江而泛实，蝉鸣枝而候稻，范飞冠而吐蜜。”复有水底
石发，山筋地骨，书带新抽，屏风互发，反魂长生，灵寿
女贞，金盐玉豉，尧韭舜荣，交让之目，代谢之名，忘忧
长乐。枇杷鼓筝，竹则筼筜绿箓，交战策皮，泪沾虞后，
龙还葛陂，便娟防露，檀栾夹池，聊右书而左琴，且继
踵于华阴。彼门人之问道，各家求而有心，先铅擿于
鱼鲁，乃纷定于陶阴。识三家之云谬，知五门之可寻，
时仰禀于皇猷；讨巴濮于裨鯈，乃棱威于华墨。出车
槛之云修，观月“窟之入附，睹日勒之来游。既虎牙而
成号，又龙额而为侯。仰皇德之洪深，疑朱离于侏任。
见白题之蹋鼓，看乌孙之学琴。献桂条之良賮，奉桃
枝之怪琛。嗤聚米于马援，哂画地于臧旻。彼蠢尔之
为梗，伊凭陵而未静。异黄金于黑山，非绿林于青岭。
余喟然以指踪，实济宽而持猛。负步光之文剑，惊汉”
阳之夕景。麾灵琚之左转，光玳簪而右篸。白云生而
阵合，红尘起而军暗。于是驱骕骦，命蹶张。回翠盖之
金瓜，临绛宫之玉堂。拟都护之戊己，模荆尸之甲裳。
作齐军之减灶，敩燕师之卧墙。观田畯于虞泽，命车
右而前驱。犹从戎于细柳，若驱马于长榆。矜猿鸣之
抱木，伤兔走之依株。每愀然而作色，“方载驰而转轼。
阅放麑而兴悯，对乱鳞而动恻。矧高宴于城隅，驻五马而踟蹰。”乃有青琴碧玉，绛树绿珠。西河王豹，东野
绵驹。兰缸夕然，合璧斜天。照流风之回雪，映出水之
初莲。非吾心之所悦，曾未始而流连。滥叨荣于分陕，
逾一纪之星躔。子既生而冠字，嗟留滞以回邅。罢临
边之瑞节，观楚黎之卧辙。向秋野之苍茫，对寒江之
幽咽。散归云之郁蓊，吐长风之飉闻羌笛之哀怨，
听胡笳之凄切。惨余袂兮泪成行，攀余辕兮不忍别。
奉信珪而入朝，驱驷马而乘轺。既总司于戎旅，亦兼
饰于丰貂。登贙踞而目极，忽平原之已超。带方逵之
九轨，接驰道之三条。彼重门之击柝，冯霞起以建标。
杂丹楼以藻井，间青山于绮寮。瞰落星之嵷巃，睹㸌
火之迢绕。郁如蓬莱之临沧海，憬如昆仑之出绛霄，
《函夏》之所觌，江汉之所朝。若夫天不爱道，地不爱宝，
宾连紫达，华平朱草，麒麟五色，飞兔双翼，集我君圃
之旁，游我帝梧之侧。于斯时也，天子郊禘于员丘，高
玉简于东汉，迈金版于西周。奏苍璧而服大裘，乐有
云翘之舞，牲非茧栗之牛，设黄琮而礼地，望方泽乎
神州，节会咸池之琯。冕，无繁露之旒。观三农乎九谷，
荐黍稷之穜稑。命甸师而清尘，诏封人而出宿。敬青
坛而致虞，动翠耜而祈谷。时季春之上，已临祓禊乎
沼沚。杏花发于露寒，棘实浮于濛汜。爰长久之御节，
采日精于山趾。天策夜而动星，钩陈朝而按轨。予是
时也。陪玉轪，饰金羁。驱𫘧駬，跃翠罴。乘倜傥，控权奇。
宝剑昭晰彩。陆离。乍俯马足，时仰月支。见灵乌之
占巽，观司南之候离。习执鞭而珥笔，虽日夕而忘疲。
“奥重明堂，地景已乎正阳。乃八窗而四达，开上圆而
下方。置阴鉴之明水，设珪瓒而盈觞。谇天官乎冢宰，
服端委而辨方。虔植物之蕰藻，鄙将飨之牛羊。藉鸿
私而置传，复推毂而怀方。溯蛟川于汇泽，沿鹄塞于
浔阳。何蠡川之”浩浩，而匡岫之苍苍。其匡岫也，盘纡
崷崒，嶾嶙郁嵂。峻极于天，干霄秀出。岑嵚崎嶬，乌兔
蔽亏，㟏岈豁闿，背原面野。喷飞流于天末，鼓雷霆于
岩下。耸高馆于云中，联丛祠于星社。雕甍绮阁，吁可
畏其欲落。云雾杳冥，萦万岭而俱青；照曜山庄，岧峣
石梁。雁门馀帐，隆安故床。镜临江而分影，炉衔花而
共香。若乃羽族徘徊，察风应雷。鸳鸯感梦，乾鹊知来。
露华挟雌而啸侣，衔环带垄而含猜。孔接影而飖飏，
䴖交颈而毰毸。尔其彭蠡际天，用长百川。沸渭渝溢，
潋淡连延。大则浩汗滉漾，细则浇灌潺湲。遇神飙之
弗爽，彼所报之无愆。且抟摇以九万，乍高飙而三千。
其中则有瀺灂嘉鱼，燕羽龙须。戴星“含石，蒲身雉躯。
乍浮圆镜，时泛明珠。报荡子之长信，送仙人之短书。
耻观鱼而为乐，解舒雁于高缴，必冀孔愉之龟，当如
哙参之鹤。忾冲冠而发愤，嗟吾人之施薄。观进退于
我生，每笃靖而居贞。羞为金谷之富，不矫石闾之清。
每鞠躬而遵节，藉王道之既平，贵静者人所便，予得
之于自然，非三百之不足，惜五十于丰年。”笑污斜之
行潦，喜甘雨于石田。飞新梅于倡粉，拂轻絮于房绵。
月芝抽而晓落，灯花开而夜然。菊从风而金散，荷带
水而珠圆。已寤歌于折柳，复行吟而采莲。课七分与
六日，推两地于参天。夕章程而钩股，亦剡注而参连。
幼坟籍以自娱，迄方今而不渝。云气芝英之简，悬针
倒薤之书，“缄乎蒸栗之帙，饰乎酸枣之珠。拟河献之
留真，希淳儒之席珍。笑彭聃之下士，聊重义而自欣。
凿户牖而长望，混木雁而兼陈。嗟今来而古往，方绝
笔于获麟。”